CELEX: 32010L0003
Language: sl
Date: 2010-02-01 00:00:00
Title: Direktiva Komisije 2010/3/EU z dne 1. februarja 2010 o spremembi prilog III in VI k Direktivi Sveta 76/768/EGS zaradi prilagajanja tehničnemu napredku

2.2.2010   
            
            
               SL
            
            
               Uradni list Evropske unije
            
            
               L 29/5
            
         DIREKTIVA KOMISIJE 2010/3/EU
   z dne 1. februarja 2010
   o spremembi prilog III in VI k Direktivi Sveta 76/768/EGS zaradi prilagajanja tehničnemu napredku
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
   po posvetovanju z Znanstvenim odborom za varstvo potrošnikov,
   ob upoštevanju naslednjega:
   
               (1)
            
            
               Znanstveni odbor za potrošniške izdelke (v nadaljevanju: SCCP), ki ga je z Odločbo Komisije 2008/721/ES (2) nadomestil Znanstveni odbor za varstvo potrošnikov (v nadaljevanju: SCCS) je v svojem mnenju 15. aprila 2008 navedel, da je Ethyl Lauroyl Arginate HCl varen za potrošnike, če se ga v dovoljeni koncentraciji, ki ne presega 0,8 %, uporablja v milu, šamponih proti prhljaju in nerazpršilnih deodorantih. Zato ga je treba vključiti v Prilogo III k Direktivi 76/768/EGS.
            
         
               (2)
            
            
               SCCP je v istem mnenju navedel, da je Ethyl Lauroyl Arginate HCl varen za potrošnike, če se ga v dovoljeni koncentraciji, ki ne presega 0,4 %, uporablja kot konzervans v kozmetičnih izdelkih. Vendar pa je odbor menil, da se ga zaradi možnega draženja sluznice in dihalnih poti ne sme uporabljati v izdelkih za nego ustnic, izdelkih za usta in v razpršilih. Zato ga je treba v skladu z navedenimi omejitvami vključiti v Prilogo VI k Direktivi 76/768/EGS.
            
         
               (3)
            
            
               Direktivo 76/768/EGS je zato treba ustrezno spremeniti.
            
         
               (4)
            
            
               Ukrepi, predvideni s to direktivo, so v skladu z mnenjem Stalnega odbora za kozmetične izdelke –
            
         SPREJELA NASLEDNJO DIREKTIVO:
   Člen 1
   Prilogi III in VI k Direktivi 76/768/EGS se spremenita v skladu s Prilogo k tej direktivi.
   Člen 2
   1.   Države članice najpozneje do 1. septembra 2010 sprejmejo in objavijo zakone in druge predpise, potrebne za uskladitev s to direktivo. Besedilo teh predpisov takoj sporočijo Komisiji.
   Navedene predpise uporabljajo od 1. marca 2011.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 1. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 262, 27.9.1976, str. 169.
   
      (2)  UL L 241, 10.9.2008, str. 21.
   
      PRILOGA
      
                  1.
               
               
                  V razpredelnico iz dela 1 Priloge III k Direktivi 76/768/EGS se doda:
                  
                              Referenčna številka
                           
                           
                              Snov
                           
                           
                              Omejitve
                           
                           
                              Pogoji uporabe in opozorila, ki morajo biti natisnjeni na etiketi
                           
                        
                              Področje uporabe in/ali uporaba
                           
                           
                              Najvišja dovoljena koncentracija v končnem kozmetičnem izdelku
                           
                           
                              Druge omejitve in zahteve
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „207
                           
                           
                              Ethyl Lauroyl Arginate HCl (INCI) (1)
                              
                              etil-Να-dodekanoil-L-arginat hidroklorid
                              št. CAS 60372-77-2
                              št. EC 434-630-6
                           
                           
                              
                                          (a)
                                       
                                       
                                          milo
                                       
                                    
                                          (b)
                                       
                                       
                                          šamponi proti prhljaju
                                       
                                    
                                          (c)
                                       
                                       
                                          deodoranti, ne v obliki razpršila
                                       
                                    
                           
                              0,8 %
                           
                           
                              Za druge namene kot za zaviranje razvoja mikroorganizmov v izdelku; namen mora biti očiten iz opisa izdelka.
                           
                           
                               
                           
                        
            
                  2.
               
               
                  V razpredelnico iz dela 1 Priloge VI k Direktivi 76/768/EGS se doda:
                  
                              Referenčna številka
                           
                           
                              Snov
                           
                           
                              Najvišja dovoljena koncentracija
                           
                           
                              Omejitve in zahteve
                           
                           
                              Pogoji uporabe in opozorila, ki morajo biti natisnjeni na etiketi
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                        
                              „58
                           
                           
                              Ethyl Lauroyl Arginate HCl (INCI) (*) (2)
                              
                              etil-Να-dodekanoil-L-arginat hidroklorid
                              št. CAS 60372-77-2
                              št. EC 434-630-6
                           
                           
                              0,4 %
                           
                           
                              Ni za uporabo v izdelkih za nego ustnic, izdelkih za usta in v razpršilih.
                           
                           
                               
                           
                        
            
         (1)  Kot konzervans, glej št. 58 dela 1 Priloge VI.“
      
         (2)  Za druge namene kot za konzervans, glej št. 207 dela I Priloge III.“